ജമ്മു കശ്മീരില് വീണ്ടും ഡ്രോണ് സാന്നിധ്യം സുരക്ഷ ശക്തമാക്കി ന്യൂഡല്ഹി : ജമ്മു കശ്മീരില് വീണ്ടും ഡ്രോണ് സാന്നിധ്യം . സാംബ ജില്ലയിലെ മൂന്ന് ഇടങ്ങളിലാണ് ഡ്രോണ് പ്രത്യക്ഷപ്പെട്ടത്. ഇന്നലെ രാത്രി 8.30 ഓടെയായിരുന്നു സംഭവം. ബരിബ്രാഹ്മണ, ചിലാഡ്യ, ഗാഗ്വാള് എന്നീ പ്രദേശങ്ങളില് ഒരേ സമയം ഡ്രോണ് കണ്ടെത്തിയതായി സര്ക്കാര് വൃത്തങ്ങള് അറിയിച്ചു.ബി എസ് എഫ് വെടിയുതിര്ത്തതിനെ തുടര്ന്ന് ഇവ പാകിസ്ഥാന് ഭാഗത്തേക്ക് മടങ്ങി എന്നാണ് റിപ്പോര്ട്ട്. ഡ്രോണ് ആക്രമണങ്ങള് വര്ദ്ധിച്ചിരിക്കുന്ന സാഹചര്യത്തില് പ്രദേശത്ത് സുരക്ഷ ശക്തമാക്കിയിരിക്കുകയാണ്.ജമ്മു കശ്മീരില് നേരത്തെയും പാക് ഡ്രോണുകള് കണ്ടെത്തിയിരുന്നു. വ്യോമ താവളത്തിന് നേരെ പാകിസ്താന് ഡ്രോണ് ഉപയോഗിച്ച് ആക്രമണം നടത്തുകയുമുണ്ടായി. രാജ്യം ഇതിനെതിരെ ശക്തമായ പ്രതിഷേധമാണ് അറിയിച്ചത്.